கேள்வி: அமெலியா புளூமர் - தொழில் பற்றி விளக்கவும்.
பதில்: 17 வயதில் பள்ளி ஆசிரியையாக சிறிது காலம் கழித்த பின்னர், இவர் இடமாற்றம் செய்ய முடிவு செய்தார். பின்னர் புதிதாக திருமணமான சகோதரி எல்விராவுடன் வாட்டர்லூவில் வசித்து வந்தார். ஒரு வருடத்திற்குள் இவர் செனெகா நீர்வீழ்ச்சியில் உள்ள ஓரென் சேம்பர்லைன் குடும்பத்தின் வீட்டிற்குச் சென்று, அவர்களின் மூன்று இளைய குழந்தைகளுக்கான பாதுகாவலராகச் செயல்பட்டார். ஏப்ரல் 15, 1840 அன்று, இவருக்கு 22 வயதாக இருந்தபோது, சட்ட மாணவர் டெக்ஸ்டர் புளூமர் என்பவரை மணந்தார், இவரின் கணவர் தான் நடத்திவந்த ''செனெகா பால்ஸ் கவுண்டி கூரியர்'' என்ற நியூயார்க் செய்தித்தாளில் எழுத இவரை ஊக்குவித்தார். இவரது மதுபானங்களுக்கெதிரான சமூக இயக்கத்தின் ஒரு பகுதியாக இவரின் கணவர் தான் குடிப்பதை விட்டுவிட்டார். அமெலியா தனது ஆரம்ப ஆண்டுகளை நியூயார்க்கின் கோர்ட்லேண்ட் கவுண்டியில் கழித்தார். பின்னர் தனது கணவருடன் குடும்பத்துடன் 1852இல் அயோவா குடிபெயர்ந்தார்.